מישל מרטלי

מישל ז'וזף מרטלי (בצרפתית: Michel Joseph Martelly, ‏נולד ב-12 בפברואר 1961) הידוע גם בכינויו האמנותיים "מיקי המתוק"' (Sweet Micky) או "טט קאלה" (בצרפתית: Tèt Kale, בתרגום חופשי לעברית: "ראש מגולח") הוא זמר-יוצר ופוליטיקאי מהאיטי, שכיהן כנשיא האיטי בין מאי 2011 לפברואר 2016. מרטלי הוכרז כמנצח בסיבוב הבחירות השני לנשיאות, ב-4 באפריל 2011. הוא גבר על יריבתו מירלנד מניגא בת ה-70, הגברת הראשונה לשעבר, אשתו של לסלי מניגא. מרטלי הושבע כנשיאה של האיטי ב-14 במאי 2011. בנאומו הראשון כנשיא, הוא הפציר באזרחי המדינה להפסיק לחיות בפלגנות. כמו כן, קרא מרטלי לאזרחים לכבד את חוקי המדינה, לשלם את המיסים, ולעבוד יחד על מנת להצעיד את המדינה קדימה. מרטלי הוא בנו של מפקח במפעל דלקים של חברת "של" בן מעמד הביניים. אמו צאצאית לשושלת המוזיקאים דה־פראדין. הסב מצד האם, אוגיסטן דה פראדין, נודע כ"טורבדור" שמחה בשנות ה-1920-1930 נגד הכיבוש האמריקאי באי. מרטלי גדל בקארפור, קרוב לפורט-או-פרנס. הוא למד בעצמו לנגן בפסנתר לפי שמיעה. אחרי שסיים את לימודיו בתיכון "סן לואיס דה גונזאג", עשה בחינות בגרות במרכז ללימודי תיכון, וניסה ללא הצלחה להתקבל ללימודי רפואה. זמן קצר למד באקדמיה הצבאית של האיטי אבל פרש ועבר עם אשתו ללייקווד, בקולורדו שבארצות הברית. שם נרשם ללימודי בניין. ב־1986, אחרי סמסטר אחד, התגרש מאשתו וחזר להאיטי. הוא שב לאחר מכן לארצות הברית עם מי שהייתה אז בת זוגו. השניים התגוררו במיאמי, בה התחתנו ובה נולד להם בנו הראשון, אוליבייה. ב־1987 חזר שוב להאיטי. מרטלי נודע במהלך השנים כזמר יוצר בתחום מוזיקת פופ האיטית, הקרויה "דאנס מוזיק" או "קומפא". מרטלי היה מעורב פוליטית גם לפני נשיאותו, הוא היה מקורב לנשיא רנה פרבאל ותמך בהפיכה שהדיחה את הנשיא ז'אן-ברטראן אריסטיד. במהלך הדיקטטורה הצבאית בשנים 1991-1994, היה מקורב ללטננט-קולונל, ז'וזף מישל פרנסואה, מפקד משטרה וראש כנופיות המוות של ה"טונטון מקוט", שנשפט בהמשך בהיעדרותו על פשעים נגד האנושות. אחר כך בימי נשיאותו השנייה של אריסטיד, הביע מרטלי במופעיו בקורת חריפה על הנשיא ועל משטרו. אחרי סיבובי הצבעות קודמות שבוטלו עקב אי סדרים וזיופים, מרטלי נבחר מטעם הרשימה "רפונס פייזאן" (תשובת האיכרים), בעלת המגמה השמרנית. ב-21 באפריל 2011 הוכרז כמנצח בסיבוב השני של הבחירות הנשיאותיות שנערכו ב- 20 במרץ 2011, כשקיבל 67.57% מקולות הבוחרים, מול מועמדת המחנה השמאלי, מירלאנד מניגא. הוא נכנס לתפקיד ב-14 במאי 2011. היה זה מקרה ראשון של מעבר חלק דמוקרטי של השלטון מנשיא אחד לאחר שנבחר משורות האופוזיציה. כנשיא הגיע לעימותים תכופים עם הפרלמנט. אחרי ניסיונות של דניאל-ז'ראר רוזייה וברנאר גוס, שלא קיבלו את אישור הפרלמנט, ב-18 באוקטובר 2011 הורכבה ממשלה בראשות ד"ר גארי קוניל (Conille), בן 45, רופא ופקיד או"ם לשעבר. קוניל התפטר כעבור זמן קצר, בפברואר 2012, והוחלף על ידי שר החוץ והדתות, לוראן לאמוט שכיהן עד דצמבר 2014, אז בא במקומו פול אוונס. ב-25 ביולי 2011 ניצל מרטלי מהתנקשות בחייו. בשנים 2013-2015 התחוללו הפגנות רבות נגד השלטון בגלל יוקר המחיה ובגלל דחיות הבחירות לסנאט ולפרלמנט. בינואר 2015 הפרלמנט פוזר מבלי שנבחר פרלמנט חדש, והנשיא המשיך למשול בעזרת צווים. האווירה הייתה עכורה גם בגלל חשדות לשחיתות של הנשיא ובמיוחד מעצרם של כמה ממקורביו ואנשי צוותו, בחשד למעורבות ברצח ואונס. הבחירות לפרלמנט התקיימו בסופו של דבר באווירה מתוחה באוגוסט 2015. בבחירות לנשיאות באוקטובר 2015 מרטלי לא יכל להתמודד, כיוון שהחוקה אסרה על כהונה שנייה רצופה. בסיבוב הראשון זכה למספר הרב של קולות המועמד הנתמך על ידי מרטלי, ז'ובנל מואיז, אבל הבחירות בוטלו בגלל טענות לזיופים. בתחילת 2016 היסס מרטלי אם לעזוב את השלטון, אך בסופו של דבר הגיע להסכמה עם האופוזיציה לפיה יכהן עד סוף הקדנציה ב-7 בפברואר 2016, ויעביר את התפקיד לנשיא זמני, ז'וסלרם פריוור. למרות יוזמותיו למשוך גורמי עסקים שונים ואישים כמו נשיא ארצות הברית לשעבר ביל קלינטון, במאמצים לשיקום המדינה אחרי רעידת האדמה הגדולה של האיטי משנת 2010, מאזן הנשיאות של מרטלי נחשב מאכזב. החל מ-2022 נתון מרטלי לסנקציות מצד ממשלת קנדה בגלל שיתוף פעולה שלו עם כנופיות מזוינות וזיקתו למערכת השחיתויות בארצו. באוקטובר 2023 דו"ח של האו"ם מדגיש שמישל מרטלי מעורב במימון כנופיות מזוינות בהאיטי. לדעת המומחים שערכו את הדו"ח הוא "מימן את הכנופיות של ה Base 257 Village de Dieu, Ti Bwa, Gran Ravin, וסיפק להן כספים או נשק חם באוגוסט 2024, משרד האוצר האמריקנ הטיל סנקציות על מרטלי על שימוש לכאורה בהשפעתו כדי להקל על סחר בסמים במדינה ובארצות הברית.[1] מישל מרטלי נשוי לסופיה סן-רמי, האמרגנית שלו, שמוצאה מגונאיב. לזוג יש ארבעה ילדים: שלושה בנים (אוליבייה, מישל-יאני, מישל-אלכסנדר) ובת (מלאיקה מישל). 1996 – האלבום הטוב של השנה 2015 – Sweet Micky for President – סרט על עלייתו של מרטלי לנשיאות Woule Woule 1989 Anba Rad La 1990 The Sweetest 1992 Men Koze-A 1993 I Don’t Care 1994 Pa Manyen 1995 Tout Ce Mately 1996 Aloufa 1997 100.000Volts1998 Dènye Okazyon 1999 SiSiSi 2001 Totot 2003 GNB 2005 Bandi Legal 2008 מדיה וקבצים בנושא מישל מרטלי בוויקישיתוף אתר האינטרנט הרשמי של מישל מרטלי (באנגלית) מישל מרטלי, ברשת החברתית פייסבוק מישל מרטלי, באתר MusicBrainz (באנגלית) מישל מרטלי, באתר Discogs (באנגלית) מישל מרטלי, באתר Songkick (באנגלית) באתר Haiti live מארצות הברית "כמו דמות לקוחה מרומן" כתבה מאת קלאוס ארינגפלד בעיתון הגרמני "פרנקפורטר רונדשאו", 6 באפריל 2011(בגרמנית) מרטלי במופע בסן לואי די נור, 2017, סרטון באתר יוטיוב מישל מרטלי, באתר אנציקלופדיה בריטניקה (באנגלית) Journal de Montreal 20 cbucncr 2022 Radio-Canada 20 בנובמבר 2022 www.alterpresse.org Crise : Martelly, Latortue, Victor et Deeb, principaux financeurs de gangs en Haïti, selon un groupe d’experts de l’Onu באתר 19 באוקטובר 2023 RHINEWS Francklin Geffrard